বেপরোয়া চাঁদাবাজি ও গঠনতন্ত্র  ইউপিডিএফের গঠনতন্ত্রের ধারা ১৮তে বলা আছে, নিম্নলিখিত উৎস হতে পার্টি তহবিল সংগৃহীত হবে :  ক. সদস্য চাঁদা। খ.  গণপ্রতিনিধি নির্বাচিত হলে প্রাপ্ত সমুদয় ভাতা। গ. পার্টির বিভিন্ন প্রকাশনা বই পুস্তক বিক্রয় হতে প্রাপ্ত অর্থ। ঘ. সাংস্কৃতিক অনুষ্ঠান ও বিভিন্ন প্রদর্শনী আয়োজনের মাধ্যমে সংগৃহীত অর্থ। ঙ. শুভাকাক্সীদের প্রদত্ত এককালীন অনুদান। চ. গণচাঁদা।  মুক্তধারা পোস্টের কাগজপত্রে দেখা যাচ্ছে, ইউপিডিএফ সদস্য চাঁদা পায় না রবং সদস্য ও সদস্যদের পরিবারকে ভাতা দেয়। গত ১ এপ্রিল সদস্যদের প্রত্যেককে কর্মী ভাতা পরিশোধ করা হয়েছে ২৫০ টাকা করে। বিশেষ শ্রেণীর এক কর্মী সাধন (এনজি, সম্ভবত ন্যাশনাল গার্ড) কর্মীভাতা পেয়েছেন ৫শ টাকা। সদস্যদের  পরিবারকেও ভাতা দেওয়া হয়। এই পরিবার ভাতার হার ১৩৫০ থেকে ২০০০ টাকা। সদস্যদের দেওয়া হয় ছুটি ভাতা, চিকিৎসা ভাতাসহ নানাবিধ সুযোগ-সুবিধা। গঠনতন্ত্রে সাংস্কৃতিক অনুষ্ঠান থেকে আয়ের মাধ্যমে তহবিল গঠনের কথা বলা আছে।  বাস্তবে দেখা গেছে, বিভিন্ন ধর্মীয় অনুষ্ঠান, শিক্ষা সফর, সমাবেশের প্রস্তুতি এসব কাজে ইউপিডিএফ অর্থ ব্যয় করে। কিন্তু এ থেকে আয়ের নমুনা হিসাবপত্রে পাওয়া যায়নি। বরং দেখা গেছে গঠনতন্ত্রকে অগ্রাহ্য করে সরকারি টিআরের ২০ হাজার টাকা গ্যাইন্দ্যা ইউপি চেয়ারম্যানের কাছ থেকে চাঁদা হিসাবে আদায় করা হয়েছে। চাঁদাবাজি  করা হয়েছে মোবাইল ফোন কোম্পানি থেকে। রাস্তা মেরামত, নির্মাণকাজ থেকে চাঁদাবাজি করা হয়েছে। রাঙ্গুনিয়া চট্টগ্রামের ব্যবসায়ীরাও চাঁদাবাজি থেকে রেহাই পাননি। ফোন কোম্পানি ও বাইরের ব্যবসায়ীরা ইউপিডিএফের সদস্য কিংবা শুভাকাক্সী হওয়ার কথা নয়। তাদের চাঁদা প্রদানে বাধ্য করা হয়। পাহাড়জুড়েই ইউপিডিএফ চালাচ্ছে চাঁদাবাজি। রাজস্থলীর কয়েকজন আদিবাসীর প্রশ্ন, চাঁদা গঠনতন্ত্র অনুযায়ী হলে রসিদে কেন সংগঠনের নাম নেই?    নেতাদের দুর্ব্যবহার, আছে  আর্থিক অনিয়ম  মুক্তধারা পোস্ট-সাবপোস্টের একটি সভার  রেজুলেশন ঘেঁটে পাওয়া গেছে ইউপিডিএফ নেতাদের দুর্ব্যবহারের নমুনা। নথিপত্রে উঠে এসেছে আর্থিক অনিয়মের চিত্র। চলতি বছরের ফেব্রুয়ারিতে অনুষ্ঠিত ওই সভায় ইউনিটের অফিস স্টাফ তপন অভিযোগের ভাষায় জানান, চিনুর কাছে সুরিমংচি পার্টিকে দেওয়ার জন্য যে ১০ হাজার টাকা দিয়েছে তা পার্টিতে জমা পড়েছে কি না? তপন আরও অভিযোগ করেন, চন্দন কোনও কিছু যাচাই না করে, সত্য উদ্ঘাটন না করে অহেতুক গালিগালাজ করে। চিনুর (ইউনিটের সহ-পরিচালক) ওপর ক্ষোভ ঝেড়ে তপন বলেন, গবছড়া অপঃরড়হ-এ যাওয়ার সময় চিনু আমাদের সঙ্গে যে ব্যবহার করে তা মারাত্মক ভুল। কালেক্টর  অতীশের ব্যাপারে তপনের বক্তব্য ছিল, অতীশ ছোট-বড় অনুমান না করে আমাদের লাঠি-লেঠো বলে গালিগালাজ করে। পার্টির অন্য এক সদস্যের ব্যাপারে তার ক্ষোভটা এ রকম, সে আমাদের সঙ্গে ঘুমায়। অন্যদিকে হাইড আউট যাওয়ার সময় আমাদের ওপর রাগ প্রদর্শন করে। এভাবে উত্তেজিত হওয়া ঠিক নয়।  ইউনিটের অফিস স্টাফ কমল এই সভায় ক্ষোভ প্রকাশ করে বলেন, চিনু সবসময় আমাদের অকথ্য ভাষায় গালিগালাজ করে। ইউনিটের সদস্য জনি এই সভায় জানান, আমি পর্টিতে যোগ দেওয়ার পর একটি ব্রাশ খুঁজলে চিনুদা আমাকে টাকা না দিয়ে ব্রাশ দিয়ে দিলে আমি অপমানে কান্নায় ভেঙে পড়ি।  সভায় সহ-পরিচালক চিনু আত্মপক্ষ সমর্থনে জানান, দায়িত্বপ্রাপ্ত লোকদের সঙ্গে কর্মীদের ব্যবহার খুবই অশালীন। …আমরা কমান্ড মানি না। যার কারণে আমরা কাজের মধ্যে এগিয়ে যেতে পারছি না। অর্থ আত্মসাতের অভিযোগ সম্পর্কে তিনি বলেন, সেই টাকা ভাগ করে নেয়া হয়েছে।